Alanus Moore
Alanus Moore Res apud Vicidata repertae: Nativitas: 18 Novembris 1953; Northamptonia Patria: Britanniarum Regnum Familia Coniunx: Melinda Gebbie Proles: Leah Moore Alanus Moore (natus Alan Moore die 18 Novembris 1953) est Britannicus librorum nubeculatorum scriptor. Eius opera notissima Watchmen ('Custodes'), V for Vendetta ('S pro simultate') et From Hell ('Ab Inferis'), quae nubeculatorum Americanorum formam aliqua ex parte mutaverunt, quorum nonnulli posthac, ut ita dicamus, tenebrosiores et horridiores (Anglice grimmer and darker) facti sunt. Nonnumquam nomina ficta usurpavit, inter quae Curt Vile, Jill de Ray, Translucia Baboon, et The Original Writer ('Scriptor Primus'). Primum pro societatibus Anglicis, deinde pro Americanis laboravit, quarum duae maximae tamen, DC Comics et Marvel Comics, iam diu est quod Alano Moore tam exsecrandae visae sunt ut omni consociationi cum iis omnino abnuerit.